 Kugxekwe uDlamini ngokucela ukuba kuxolelwe abathintekayo kolwe-State Capture News24Cape Town - ISouth African National Civic Organisation Sanco ngoMsombuluko ithe ishaqekile ngamazwi kaNgqongqoshe wezokuThuthukiswa koMphakathi ophinde abengumholi we-African National Congress Womens League ANCWL uBathabile Dlamini.UDlamini uthe kumele baxolelwe abathinteka odabeni lwe-state capture ngendlela efanayo naleyo okwaxolwa ngayo ngobandlululo.Sethemba ukuthi umbono kaDlamini akuwona owe-ANCWL noma abanye abaholi okungenzeka bakhethwe engqungqutheleni eqhubekayo ye-ANC eNasrec ngoba uyaphikisana nokushiwo yi-ANC uma ithi izimisele ngokuqeda inkohlakalo, kusho okhulumela iSanco uJabu Mahlangu.OLUNYE UDABA: Kuboshwe amadoda atholakale nesibhamu esebiwe kwimkomfa ye-ANCISanco ingenye yezinhlangano ezidlelana ne-ANC.Engxoxweni abenayo neNews24, uDlamini uthe: Abantu baseNingizimu Afrika kungani bengaxoleli?Ubebuzwe umbuzo ngokwehluleka kwe-ANC ukuthathela izinyathelo abathintekayo kuma-email aputshuka athinta nomndeni wakwaGupta.UMahlangu uthe i-ANC kumele iziqhelelanise nokushiwo uDlamini. 